**Ócsa Város Önkormányzat Képviselő-testületének**

**…/2014./…/ számú rendelet-tervezet**

**a településképi bejelentési eljárásról szóló 13/2013.(VI.27.) önkormányzati rendelet módosításáról**

Ócsa Város Önkormányzat Képviselő-testülete Magyarország Alaptörvénye 32.cikk (1) a) pontjában kapott felhatalmazása alapján, az épített környezet alakításáról és védelméről szóló 1997. évi LXXVIII. törvény (Étv.) 62. § (6) bekezdés 3. pontjában szereplő felhatalmazás alapján az Étv. 6/A. § (2) bekezdésében, a településfejlesztési koncepcióról, az integrált településfejlesztési stratégiáról és a településrendezési eszközökről, a településképi bejelentési eljárásról a következőket rendeli el.

**1. §**

A településképi bejelentési eljárásról szóló 13/2013.(VI.27.) önkormányzati rendelet (továbbiakban: R)

2.§. (3) bekezdése az alábbiak szerint módosul:

„(3) A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet, továbbá a településképi véleményezési eljárásról szóló 12/2013. (VI.27.) önkormányzati rendelet előírásait a jelen rendeletben foglalt kiegészítésekkel együtt kell alkalmazni.”

**2. §**

1. Az R. 3.§. (1) bekezdés 1. pontjában található „…legfeljebb 50 méterre…” szövegrész, „…legfeljebb 10 méterre” szövegrészre,
2. Az R. 3.§. (1) bekezdés 9. pontjában található „…A bruttó 80 m3-nél nem nagyobb…” szövegrész, „…A bruttó 50 m3-nél nem nagyobb…” szövegrészre módosul.
3. Az R. 3.§. (1) bekezdés 11. pontja törlésre kerül.
4. Az R. 3.§. (1) bekezdés 12. pontjában található „…és legfeljebb 40 m3 légterű...” szövegrész „… és legfeljebb 20 m3 légterű…” szövegrészre módosul.
5. Az R. 3.§ (2) bekezdése törlésre kerül.

**3. §**

1. Az R. 6.§. (3) bekezdés 5. pontjában található „… fotó, fotómontázs…” szövegrész törlésre kerül.
2. Az R. 6.§. (9) bekezdése az alábbiak szerint módosul: „A településképi bejelentés tudomásul vételét tartalmazó igazolást, illetve a tudomásulvétel megtagadását tartalmazó határozatot a polgármester a **bejelentés iktatásától számított 8 napon belül adja ki.** Az igazolás egy évig érvényes.”

**4. §**

1. Ez a rendelet a kihirdetését követően – 2014. december 1. napján - lép hatályba, kihirdetéséről a jegyző a helyben szokásos módon gondoskodik.
2. A rendeletben foglalt szabályokat a hatályba lépést követően indult eljárások során, kell alkalmazni.

Kmf.

|  |  |
| --- | --- |
| Bukodi Károly  polgármester | Dr. Szabó György  jegyző |

Kihirdetve: ……

**ELŐZETES HATÁSVIZSGÁLAT**

A Jogalkotásról szóló 2010. évi CXXX. törvény (Jat.) 17. §-a alapján előzetes hatásvizsgálat elvégzésével felmértük a szabályozás várható következményeit.

**Hatásvizsgálati lap**

**1. Társadalmi hatások**

A rendelet‐módosítás elsődlegesen Az épített környezet alapításáról és védelméről szóló 1997. évi LXXXVIII. törvénynek való megfelelést szolgálja.

**2. Gazdasági, költségvetési hatások**

Nem jellemző.

**3. Környezeti és egészségügyi következmények**

Nincs.

**4. Adminisztratív terheket befolyásoló hatások**

Nem jellemző.

**5. A jogszabály megalkotásának szükségessége, a jogalkotás elmaradásának várható következményei**

Jogszabály-változás alapján kerül sor a módosításra. Amennyiben ennek nem teszünk eleget, akkor a 13/2013./VI.27./ önkormányzati rendelet a településképi bejelentési eljárásról nem fog megfelelni a hatályos felsőbb jogszabályoknak.

**6. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.