

Ócsa Város Polgármestere

2364 Ócsa, Bajcsy Zs. u. 2.

Tel.: 29/378-102, Fax: 29/378-067, E-mail: polgarmester@ocsanet.hu

**Előterjesztés**

**Törvényességi felhívás a 12/2013. (VI.27) Településképi véleményezési eljárásról és a 13/2013. (VI.27) Településképi bejelentési eljárásról szóló rendeletekre.**

***Tisztelt Képviselő-testület!***

Még a választások előtt jelen előterjesztéshez mellékelt törvényességi felhívást intézte a képviselő-testülethez a Pest Megyei Kormányhivatal. Ugyancsak mellékelem azon két önkormányzati rendeletet, a 12/2013. (VI.27.) ÖK rendeletet a településképi véleményezési eljárásról, valamint a 13/2013. (VI.27.) ÖK rendeletet a településképi bejelentési eljárásról, melyekkel szemben a törvényességi észrevétel megfogalmazásra került. A rendeletek megalkotásakor az előterjesztéseket Horváth Zoltán főépítész gondozta, most a jegyzőt kértem fel a szükséges változtatások elkészítésére.

1. A 12/2013. (VI.27.) ÖK rendelt bevezető részében jogszabálysértő és ez a felhívás értelmében: „…a vonatkozó jogszabályi rendelkezéseknek megfelelő tartalmú bevezető résszel rendelkező jogszabály megalkotásával küszöbölhető ki.” Éppen ezért javasolom, hogy a képviselő-testület a mellékelt rendelettervezet elfogadásával helyezze hatályon kívül ezen rendeletét, és a szintén mellékelt új rendelettervezetet első olvasatban fogadja el, majd **az önkormányzati rendeletek előkészítésében való társadalmi részvétel szabályairól szóló 1**7/2012. (VIII.30.) önkormányzati rendelet rendelkezéseinek megfelelően társadalmi vitára bocsátás után a munkaterv szerinti következő ülésén alkossa meg.

**Döntés Ócsa Város Önkormányzat Képviselő-testületének .../2014. (…...) számú rendelet-tervezet a településképi véleményezési eljárásról szóló 12/2013./VI.27./ ÖK. rendelet hatályon kívül helyezéséről**

A rendelet megalkotásához 5 igen szavazat szükséges.

**Határozati javaslat:**

Ócsa Város Önkormányzat Képviselő-testülete

1. a településképi véleményezési eljárásról szóló önkormányzati rendelettervezetet első olvasatban elfogadja
2. felkéri a polgármestert, hogy a szükséges társadalmi egyeztetés lefolytatása után a rendelettervezetet a rendelet megalkotása végett terjessze a soron következő munkaterv szerinti ülésen a képviselő-testület elé

Határidő: 1.) azonnal 2.) folyamatos és azonnal

Felelős: ----- 2.) polgármester

1. Szintén törvényességi felhívás érkezett a településképi bejelentési eljárásról szóló 13/2013. (VI.27.) ÖK rendelet egyes szakaszaival kapcsolatban. A rendelet keletkezéseinek körülményeire irányadóak az egy pontban írtak. Jelen előterjesztéshez mellékelem a kifogásolt szakaszok kijavításával kapcsolatos rendelettervezetet, melynek megalkotásával a törvényi felhívásban foglaltaknak eleget tehetünk. Kérem a rendelettervezet elfogadását, a rendelet megalkotását.

**Döntés a településképi bejelentési eljárásról szóló 13/2013. (VI.27.) ÖK rendelet módosításáról rendelkező rendelettervezetről.**

A rendelet megalkotásához 5 igen szavazat szükséges.

**Ócsa, 2014. október 27.**

Tisztelettel:

**Bukodi Károly**