

Ócsa Város Polgármestere

2364 Ócsa, Bajcsy Zs.u. 2.

Tel.: 29/378-125, Fax: 29/378-067, E-mail: polghiv@ocsanet.hu

|  |  |
| --- | --- |
| **Szám:** 2287-……/2014.  **Előadó:** Szőlősi Zsolt | **Tárgy:** kátyúzás |

**ELŐTERJESZTÉS**

Kátyúzási munkák megrendeléséről

*Tisztelt Képviselő-testület!*

Az előző években bevett gyakorlatnak megfelelően aktuálissá vált a téli hónapok előtti kátyúzási munkálatok elvégzése. A javítandó kátyúk mennyisége jelenleg ~60 db.

A kivitelezésre alapvetően két féle technológia létezik:

1. a „hagyományos”, melynek munkafolyamatai; az aszfalt vágása, törmelék kiszedése és elszállítása, kátyú helyének portalanítása és emulziós szórása, végül a meleg aszfalt bedolgozása és tömörítése. Hátránya, hogy a javított felület nem tartós, valamint a ténylegesen költség csak becsülhető, mert a kivágandó terület az aszfalt repedései miatt ténylegesen – sokszor többszörösen - nagyobb, mint a burkolaton lévő lyuk nagysága. Ilyen tevékenységgel sok vállalkozás foglalkozik, a 2014-es évre vonatkozó áraik 4200-5000 Ft/m2+áfa között változnak.
2. a másik technológia a jóval modernebb és már Ócsán is többször alkalmazott „In-situ Infraredes Technológia”, mely tartós megoldást biztosít, a munkafolyamat jelentősen egyszerűbb és a költséges pontosan előre meghatározható, mert aszfaltvágást nem igényel. Az egyetlen „hátránya”, hogy jelenleg Magyarországon csak az ENVIROAD-EU Kft. foglalkozik az ezzel a módszerrel történő útjavítással – ennek következtében a fajlagos ár némileg magasabb: 6800 Ft/melegítés + ÁFA (egy melegítés cca. 0,95 m2).

Összességében a tartósság és a költségek tervezhetősége miatt javaslom, hogy a Képviselő-testület az ENVIROAD-EU Kft.-t bízza meg a kátyúzási munkák elvégzésével. A munka pontos költsége bruttó 518.160,- Ft. A kivitelezés tervezett befejezése 2014. december 12.

**Határozati javaslat**

1. Ócsa Város Önkormányzat Képviselő-testülete az ENVIROAD-EU Kft.-t bízza meg a kátyúzási munkák elvégzésével.
2. Felhatalmazza a polgármestert a Megbízási Szerződés aláírására.

Határidő: azonnal és folyamatos

Felelős: polgármester

Ócsa, 2014. november 5.

Tisztelettel:

Bukodi Károly

Polgármester