

Ócsa Város Polgármestere

2364 Ócsa, Bajcsy-Zs. u. 2.

Tel.: 29/378-102, Fax: 29/378-067, E-mail: polgarmester@ocsanet.hu

**Előterjesztés**

**Tűzifa juttatás a téli időszakban című napirendhez**

***Tisztelt Képviselőtestület!***

A téli időszak eddig elmúlt hónapjában több ócsai polgár, nagycsaládosok, egyedül állók kerestek meg azzal az igénnyel, hogy részükre tűzifát biztosítson az önkormányzat.

Figyelemmel a fentiekre kérem a Tisztelt Képviselő-testületet, hogy utólagos tájékoztatás mellett (támogatottak névsorának bemutatása) egyéb céltartalék terhére kétmillió forint keretösszeget biztosítani szíveskedjen, melyből egy család maximum 3 mázsa tűzifában részesül a helyben működő tűzifa kereskedőktől. A rászorultak névsora a Polgármesteri Hivatal Szociális ügyintézői, a Máltai Szeretetszolgálat ügyintézői, Családsegítő és gyermekjóléti Szolgálat és a Mozgáskorlátozottak Ócsai Egyesületének javaslatai alapján került összeállításra.

**Határozati javaslat:**

Ócsa Város Önkormányzat Képviselő-testülete

1.) egyes Ócsán lakó, nehéz szociális helyzetben lévő családok és önálló személyek részére a 2014-2015. téli időszakban egyszeri alkalommal természetbeni támogatásként összesen max. 2.000.0000,- Ft értékben tűzifát biztosít.

2.) Az Ócsai Polgármesteri Hivatal Ügyfélszolgálati Irodája munkatársainak közreműködésével kiválasztott rászorulók ellátása érdekében felhatalmazza a Polgármestert, hogy az önkormányzat 2014. évi költségvetésben tervezett működési kiadások terhére 2.000.000,- Ft keretösszegig a rászorulók ellátásáról a helyi tűzifa kereskedők bevonásával gondoskodjon.

Határidő: 1. pont: azonnal 2. pont: azonnal és folyamatos

Felelős: 1.-2. pont: Bukodi Károly polgármester

Ócsa, 2014. november 6.

Tisztelettel:

**Bukodi Károly**