

Ócsa Város Polgármestere

2364 Ócsa, Bajcsy Zs. u. 2.

Tel.: 29/378-102, Fax: 29/378-067, E-mail: polgarmester@ocsanet.hu

**Előterjesztés**

**Rendeletalkotás Ócsa Város Képviselő-testülete Szervezeti és Működési Szabályzatáról**

***Tisztelt Képviselő-testület!***

Magyarország helyi önkormányzatairól szóló 2011.évi CLXXXIX. törvény (továbbiakban Mötv.) 43.§ (3) bek. foglaltak szerint a képviselő-testület az alakuló vagy az azt követő ülésén megalkotja vagy felülvizsgálja a Szervezeti és Működési Szabályzatáról (SZMSZ) szóló rendeletét. Képviselő-testület alakuló ülésén a napirendekhez igazodóan elvégezte az SZMSZ szükségszerű módosítását, az 59. § (3) és 61. § (3) bekezdései vonatkozásában azonban, az SZMSZ Mötv.-nek történő teljes megfelelése érdekében szükséges újabb rendelkezések megváltoztatása. Figyelemmel a módosítások számos voltára és a jelenleg hatályos SZMSZ - már előzőekben történt - többszöri módosítására javasolom, hogy az előterjesztéshez mellékelt rendelettervezet elfogadásával, rendelet megalkotásával teljesen új SZMSZ-t alkossunk (mely egyébként nagy részében megegyezik az előzővel) a könnyebb értelmezhetőség és alkalmazhatóság értelmében.

**Döntés Ócsa Város Képviselő-testületének Szervezeti és Működési Szabályzatáról szóló .../2014. (…...) számú rendelet-tervezet elfogadásáról**

A rendelet megalkotásához 5 igen szavazat szükséges.

**Ócsa, 2014. október 27.**

Tisztelettel:

**Bukodi Károly**