**Az Ócsai Halászy Károly Általános Iskola beszámolója a 2013/14-es tanévről és a 2014/15-ös tanév indításáról**



Készítette: Kovácsné Kovácsi Beáta

igazgató

1. A szakmai munka

Az intézmény a tanévet 626 tanulóval, 27 tanulócsoporttal, 12 napközis csoporttal és két tanulószobával kezdte meg. A tanév során a tanulói költözés el és a településre, 50 körüli értéket mutat, ami az ócsai lakóparkból érkezetteknek is betudható. Az általános iskolai 1.-8. évfolyamos oktatás mellett, két szegregált, (SNI) enyhe értelmi fogyatékosokat oktató összevont osztályunk is működik az intézmény falain belül.

|  |  |  |  |  |
| --- | --- | --- | --- | --- |
| **Megnevezés** | **Alsó tagozat** | **Felső tagozat** | **SNI** | **Összesen** |
| Létszám | 312 | 298 | 13 | 623 |
| Mulasztott napok száma | 4542 | 4157 | 348 | 9047 |
| ebből igazolatlan | 181 | 48 | 158 | 387 |
| 1 főre eső igazolt | 15 | 14 | 27 | 56 |
| 1 főre eső igazolatlan | 0.6 | 0.2 | 2 | 2.8 |
| Angol nyelvet tanul | 67 | 298 | 0 | 365 |
| Német nyelvet tanul | 0 | 0 | 0 | 0 |
| Bukások összesen | 6 | 37 | 1 | 44 |
| ebből 1-2 tantárgyból | 3 | 29 | 1 | 33 |
| ebből 3 vagy több tantárgyból bukott | 3 | 8 | 0 | 11 |
| Kitűnő tanulók | 66 | 10 | 0 | 76 |
| Magántanulók száma | 0 | 2 | 0 | 2 |
| SNI-s tanulók száma | 16 | 9 | 13 | 38 |
| BTM-s tanulók száma | 43 | 52 | 0 | 95 |
| HHH-s tanulók | 31 | 28 | 3 | 62 |
| Gyógytestnevelésben résztvevők száma | 22 | 15 | 0 | 37 |
| Mulasztások miatt nem osztályozható | 1 | 0 | 0 | 1 |
| Napközis, tanulószobás tanulók száma | 246 | 96 | 2 | 344 |
| 8. osztályosok száma | 0 | 59 | 2 | 61 |
| Továbbtanulás a 8. osztályban |  | 59 | 2 | 61 |
| Nem tanult tovább | 0 | 0 | 0 | 0 |

|  |  |  |  |
| --- | --- | --- | --- |
| Továbbtanulók | Gimnáziumba | Szakközépiskolába | Szakiskolába |
| 61 | 13 | 14 | 34 |

**Tanulmányi eredmények, tantárgyi átlag:**

|  |  |  |
| --- | --- | --- |
| Osztály | Átlag | % |
| 2.a | 4,32 | 86 % |
| 2.b | 4,61 | 92 % |
| 2.c | 4,3 | 86 % |
| 3.a | 3,9 | 78 % |
| 3.b | 4,4 | 88 % |
| 3.c | 4,4 | 88 % |
| 4.a | 4,2 | 84 % |
| 4.b | 3,95 | 79 % |
| 4.c | 3,91 | 78 % |
| 5.b | 4 | 80 % |
| 5.c | 3,95 | 79 % |
| 5.d | 3,86 | 77 % |
| 6.a | 3,43 | 69 % |
| 6.b | 3,94 | 79 % |
| 6.c | 3,56 | 71 % |
| 7.a | 2,29 | 46 % |
| 7.c | 3,47 | 69 % |
| 7.d | 3 | 60 % |
| 8.b | 3,78 | 76 % |
| 8.c | 3,4 | 68 % |
| 8.d | 2,82 | 56 % |
| SNI I. | 4,35 | 87 % |
| SNI II. | 3,92 | 78 % |
| **Iskola átlag:** | **3,84** | **77 %** |

**Iskolai létszám alakulása a tanév során:**

A tanév elején az Ócsa külterületére épült lakóparkból érkezett tanulók száma 30 fő volt, mely a tanév során tovább bővült két gyermekkel. Az idei nyáron is – köszönhetően az eszközkezelő által kiírt pályázatoknak – több új gyerek várható iskolánkba. További 32 diák érkezett év közben, akik közül 6-an már el is távoztak még az év befejezése előtt. Ez a fluktuáció nagyban befolyásolja az osztályközösségek munkáját. Különös tekintettel a negatív magatartásminták megjelenésére a tanórákon és azokon kívül is. Sajnos tapasztalatok szerint a „jövő-menő” diákok neveltségi szintje igen alacsony, sok probléma jelentkezik osztály szinten is megjelenésükkor. Nagy gondot kell fordítani a nevelésre, osztályközösségi megbeszélésekre, szülőik összehívására, rendkívüli megbeszélések beiktatására. Ezek a tanév során meg is történtek.

A létszámok tekintetében meg kell említeni, hogy 11 diák volt túlkoros a felső tagozaton, akik felvételét kezdeményeztük a HÍD II-es programba. Közülük nyolcan feleltek meg a feltételeknek, hetet fel is vettek a Kossuth Zsuzsa Szakképző HÍD II-es programjába, egy hatodik osztályos diák esetében pedig csak a sikeres javítóvizsga után kezdeményezhetjük a felvételt.

Ebben a tanévben jelzéseink alapján egy család esetében került sor a gyermekjólét által kezdeményezett családból való kiemelésre. A harmadik osztályos gyermek folyamatos jelzéseink ellenére sem járt iskolába, igazolatlan napjainak száma 59-re növekedett.

A tanév során két magántanulói jogviszony-elbírálás történt meg szülői kérésre, melynek folyamatban van a pszichiáter (szakorvos) általi alátámasztása is.

A statisztikai adatok nagy mennyiségű hiányzást mutatnak, melynek oka néhány diák igazolatlan hiányzásai, továbbá több gyermek esetében történt hosszas kórházi kezelés is.

A felső tagozaton a matematika tantárgyi bukások miatt ilyen magas a viszonyszám, mely az iskola 7 %-át teszi ki. Ez köszönhető annak, hogy azok a felsős diákok, akik bukásra állnak nem veszik igénybe a tantárgyi korrepetálásokat, külön felszólítások ellenére sem. A szülői megkeresések is kudarcot vallottak ebben a tekintetben.

Ezzel szemben a kitűnő tanulók száma az iskola 12 %-a. A Gauss görbe alapján szinte megegyezik a két véglet mennyisége.

**SNI-s tanulók száma 38 fő, melyből 13-an szegregált oktatásban, 25-en pedig integrált oktatásban részesülnek. Ez az iskola létszámának 6 %-a. A BTM-s tanulók száma 95 fő, mely pedig az iskola további 15 %-a. HH-s határozattal rendelkezők száma 62 fő, mely nem fedi a valóságot. HHH-s tanulóink száma 100 fölött van. A határozatok elbírálása folyamatban van. Ez az iskolai létszám további 16 %-a.**

Végzőseink 100 %-ban továbbtanultak. 21 %-uk gimnáziumba, 23 %-uk szakközépiskolába, 56 %-uk pedig szakiskolában folytatják tanulmányaikat. Egy végzős diákot javítóvizsgára bocsátotta a tantestület.

Az osztályok átlaga alsó tagozaton 4,22, míg felső tagozaton 3,46. Általánosnak tekinthető, hogy a felső tagozaton a szülők aktivitása lecsökken. Nem figyelnek kellő aktivitással gyermekeikre, nem követik tanulmányaikat kellőképpen. Mindenképpen a pedagógus-szülő közti jó viszony ápolása vezethet megoldáshoz. Szülők iskolája előadások segíthetik a szülőket a helyes magatartás, viszonyulás megtalálására. Segítség lehet a jelzőrendszer megfelelő használata is, továbbá a partnerkapcsolatok ápolása a gyermekek érdekében.

A napközi és tanulószoba igénybevétele nőtt az idei tanévben. Alsó tagozaton a diákság 79 %-a, míg a felső tagozaton csak 32 %-a. Célunk, hogy azok a felső tagozatos diákok, akik valamilyen tantárgyból buktak mindenképpen részt vegyenek az iskolai keretek közti délutáni tanulás valamilyen formájában. Ezzel is segítve a bukások lecsökkentését.

**Az oktatómunkában elért eredményeink:**

1. Tanulmányi versenyeken való részvételek:
   1. Pangea országos matematika első 100 helyezett között Lovas Ádám 6. osztályos tanuló.
   2. Nagy Könyv körzeti verseny első helyezettje a 8. osztályos lányok 3 fős csapata.
   3. Országos Víz Világnapi Természettudományos verseny 3. helyezettje a három fős 7. osztályos csapat.
   4. Internetes Országos Történelem Verseny 3. helyezettje a 7. osztályos öt fős csapat.
   5. **LÜK verseny** országos fordulóra bejutott három alsó tagozatos diák, akik közül ketten az első 10 között végeztek.
   6. Zrínyi, Bolyai verseny körzeti forduló 4. helyezettjei.



1. Sportban elért eredményeink:
   1. A nálunk rendezett Körzeti Terematlétika Verseny csapatbajnokságán iskolánk csapata első helyezett lett.
   2. A szlovákiai **Dunaszerdahelyen** rendezett **nemzetközi versenyen** – melyen kilenc ország tizenhét csapata mérkőzött – **csapatunk II. helyezést ért el.** Emellett, **Domokos Dániel** és **Czompál Olivér** **nemzetközi bajnokok** lettek. **Országos Centrum csapatbajnokságon szintén** jeleskedtek, ahol **csapatunk** megszerezte az **I. helyezést**.
   3. Országos Diákolimpia döntőjébe jutott Pesti Péter 6. osztályos tanuló, továbbá a 4X100 méteres váltó csapatunk megyei bajnokként állt rajthoz a döntőben, ahol 3. helyezést ért el. 



**Nevelőmunkában elért eredményeink:**

1. Az iskolai házirend egyes pontjait szigorúan betartatjuk. Az iskola területén és körzetében nem dohányozhatnak és nem is dohányoznak. Az megelőző tanévek renitensei idén már egyetlen egyszer sem dohányoztak az iskolában.
2. Az agresszió levezetésére küzdősportokat vezettünk be, melyet igénybe vehettek a sok negatív energiával rendelkező fiaink.
3. A fegyelmi határozat (kizárás az iskolából egy diákunk esetében) hatására a tantermi fegyelmezettség is javult.
4. Iskolai rendezvények színvonalát is javítottuk, olyan előadások szervezésével, mely segíti a diákok viselkedését különböző ünnepi események kapcsán.

**Tantárgyi mérések:**

1. Difer mérés-bemeneti mérés
2. Kompetencia mérés – kísérleti mérés a kiválasztott 6.a osztályban.
3. Fittségi mérés

A méréseink rendben zajlottak le. A határidőket betartva szolgáltattunk adatokat. Elsőseink 83 %-a felkészülten érkezett az általános iskolába. Továbbra is megállapítható, hogy a hátránnyal érkező gyerekek hátránya az általános iskolában csak tovább növekszik. Ezért fontos az IPR program bevezetése iskolánkba, hiszen a szocio-kulturális háttér nagyban befolyásolja az előmenetelüket. Az ehhez szükséges eszközök és kelléket beszerzése megoldásra vár.

A kompetenciamérésre való felkészülés eredményeképpen minden évben jobb eredmények születnek iskolánk előző mutatóihoz viszonyítva.

A fittségi mérést idén is a tanév végi időszakban végeztük el, azonban kollégáim továbbképzésen való részvétele miatt megkérdőjeleződött, hogy mely elemeit kell elvégezni, s melyek feleslegesek az új trend szerint. Már a jövő évi követelmény fényében ugyan feleslegesnek ítéltünk néhány gyakorlatot, de a pedagógiai programban való szerepeltetés okán mégis elvégeztük és dokumentáltuk. Az eredmények valóban az országos átlagot mutatják, miszerint nagy szükség van a napi testedzésre. Azonban ezt családi szintre kellene kiterjeszteni, mert a családi példa az, ami megváltoztathatja a gyerekek szemléletmódját. Az családok, s főleg a családanyák időhiánya gátolja a testmozgást.

**Tehetséggondozás, felzárkóztatás, egyéni fejlesztés**

Iskolánk tanárai és tanítói a tanórai és a tanórán kívüli tevékenységek esetében is fontosnak tartják a tehetséggondozást. A kooperatív technikák alkalmazásával lehetőség van a gyerekek partnerként való kezelésre, de a gyerekek egymás közti kommunikációjának növelésére és egyben az egymástól való tanulás lehetőségére is. A 2013/2014-es tanévben több mint 25-féle délutáni foglalkozás állt a diákok rendelkezésére. A sportfoglalkozások mellett a különböző művészeti ágban, vagy horgászatban, vagy kerámiakészítésben is kipróbálhatták magukat gyermekeink. A korrepetálás az alsó tagozaton heti két órában áll minden tanuló rendelkezésére, a felső tagozaton pedig szak-specifikusan biztosítjuk a felzárkóztatást a lemaradók, vagy nehezebb felfogással rendelkezők számára. Ezeken kívül két fejlesztőpedagógus és három gyógypedagógus segíti tanítóink, tanáraink munkáját. Minden szakvéleménnyel rendelkező tanuló egyéni, vagy csoportos fejlesztést kap. Nagy örömünkre 5-6, eddig fejlesztésre járó diák kapott olyan szakvéleményt, mely igazolja, hogy már nincs szüksége további fejlesztésre. Két nagyon jól felszerelt fejlesztő szoba áll a rendelkezésükre, színes és figyelemfelhívó eszközökkel. Egy mozgásterapeutával is nagyon jó a kapcsolatunk, aki folyamatosan segíti munkánkat, előadásokkal, egyéni fejlesztési terv kidolgozásában is.

Diákjaink kb. 30 %-a nem vesz igénybe semmilyen délutáni foglalkozást. Ezen a jövőben változtatni szándékozunk. (kérdőívek kitöltésével, figyelemfelkeltő foglalkozások szervezésével)



1. Személyi feltételek

Ez a tanév rendkívül nehéz és sok feszültséggel és megoldásra váró feladattal telt. Személyi változások a tanévben:

1. Angol nyelv: Szájbélyné Neusinger Dóra a tavaszi szünet után távozott, helyére a pályázat kiírása után Ásványi Gábor érkezett. A tanév elején Gajdács Anna három hét után távozott és helyére óraadóval oldottuk meg az ellátandó órákat. Baloghné Adamik Gabriella személyében.
2. Matematika: A tanév elején felvett kolléganő saját falujában talált állást, ezért 1,5 hónap után meg kellett oldani a fennmaradó órák ellátását. Papp Antal óraadó kolléga és egy alsós tanító segítségével tettük ezt meg. A matematika fontos tantárgy és mindenképpen véglegesen kell megoldani a tanárhiányt. Az év közbeni tanárváltás is okozhatta a sok tantárgyi bukást.
3. Informatika: A legkevésbé megoldott probléma, hiszen a tanév legelején értesültünk az informatikát oktató pedagógus távozásáról. Hiába írtuk ki a gimnáziummal a pályázatot, csak egy nem szakos kolléga felvételével sikerült valamiféle megoldást találnunk.
4. Magyar i. és ny. : Albert Adrienn személyében olyan pedagógust sikerült felvenni, aki sem személyiségével, sem szakmai tudásával nem győzött meg bennünket, mint iskolavezetést, de a szülőket sem. Ezért volt szükség eltávolítására a 2013. év végén, már azért is, mert ekkor jelentette be egyik magyar és könyvtáros tanárunk, hogy unokájával GYES-re távozik. Ennek kapcsán vettük fel új könyvtárosunkat, s egyben az eddig megoldásra váró fél könyvtáros-fél tanár megoldást megszüntettük. (Mindezt év közben)
5. Testnevelés: Testnevelés szakos kolléganőnk tartós gyógykezelés miatt előbb betegállományba, majd fizetés nélküli szabadságra ment. A helyére a pályázat kiírása után Lukács Róbert testnevelő tanárt vettük fel.
6. Ének-zene: Utry Dániel kollégánk fegyelmezési problékákkal küszködött, s a tarthatatlan helyzet miatt új óraadót kellett felvenni, továbbá az alsós műveltségterülettel rendelkező kollégákat kellett feladattal megbízni, hogy az órák el legyenek látva.

Ezeket a változásokat a folyamatos feladatellátás mellett kellett megoldani, új és újabb tantárgyfelosztás és órarendek készítése közben. Ez igen idegőrlő és megerőltető volt. De örülünk, hogy a gyermekek előrehaladását nem hátráltatta. (kivéve talán a matematika tekintetében) Egész pontosan ez 18 tanárt és hat tantárgyat érintett. A tantestület szaktárgyi eltolódását is különösen érintették ezek a változások. Fontos cél megszüntetni az eltolódást és stabilizálni a tantestületet. A tantestület férfi – nő arányát is változtatni hivatottak az elmúlt tanévben hozott rendelkezéseim. Remélem a következő tanév kevesebb változással jár majd, hiszen ez mind a gyerekek, mind a felnőttek érdeke.

1. Tárgyi feltételek

A tárgyi feltételek tekintetében sajnos sok változás nem történt a tavalyi beszámolómhoz képest.

1. Új épület nyílászáróinak fafelületi kezelése, mázolása, mely csak speciális módszerrel lehetséges. – nem tervezett a megoldása az idén.
2. Belső meszelés – városüzemeltetés emberei végzik, de csak részlegesen.
3. Hátsó udvar kerítésének újjáépítése – augusztusra tervezett karbantartás rendben megtörtént.
4. Gazdasági és játszó udvar leválasztása – augusztusra tervezett munkálat eltolódott novemberi hónapra.
5. Gumitégla lerakása és játszó- és foglalkoztató terek kialakítása – 4 millió forintos árajánlat kérése a gumitégla anyagköltségére, de ehhez nincs fedezet.
6. Grundpálya készítése a hátsó udvarra – 2015 tavaszára várható a megvalósítás.
7. Régi épület vizes blokkjainak felújítása – jövő évre újra kell tervezni.
8. Elektromos hálózat felújítása – rendkívül fontos a következő költségvetésbe betervezni.
9. Fűtési rendszer felújítása – nincs rá anyagi fedezet. Pályázat szükséges a megoldáshoz.
10. Új tantermi bútorok szükségesek legalább három terembe a régi épületben. – igény leadása megtörtént a KLIK központja felé.
11. Szaktantermek és kiszolgáló helyiségeinek szükséges eszközei:
    1. méregszekrény, savszekrény
    2. elszívó berendezés
    3. vegyszerálló tanulói asztalok a kémia teremben.
12. Továbbképzések

Támogatott továbbképzések:

1. Fejlesztő pedagógus szakvizsga
2. Technika műveltségterület
3. Fittségi-mérés továbbképzés
4. IPR – LIGHT 30 órás képzés 30 fő pedagógusnak.

Tervezett továbbképzések:

1. Mentor tanár szakvizsga
2. Fejlesztő pedagógus szakvizsga
3. Hit-és erkölcstan továbbképzés
4. Matematika továbbképzés 6 pedagógus tekintetében.
5. Gyermekvédelmi munka

Mivel az új törvényi szabályozás megszüntette a gyermekvédelmi felelős státuszát, kevés idő és energia jut a gyermekvédelemre. Különösen is fontos a jelzőrendszer tagjaiként a partnerkapcsolatok ápolása és szoros kapcsolata. Rendkívül sok problémával találkozunk, de különösen nagy figyelmet kell szentelni a hátrányos helyzetű gyermekekre, illetve szüleiknek érdekeltté tételére. A következő feladatok várnak megoldásra:

* + - családon belüli kapcsolati zavar feltérképezése, szakember odairányítása
    - szülői konfliktus, szülők közti problémák észrevétele
    - gyermekek elhanyagolásának megszüntetése
    - az előző tanévhez viszonyított igazolatlan hiányzások emelkedésének megszüntetése, ebből a tekintetből frekventált családok segítése, informálása
    - családok közti konfliktusok iskolai életre való hatásának tompítása
    - drog-prevenció, internetes zaklatás megelőzése

Iskolánk jellemzői e tekintetben:

1. kb. 30 %-ban alacsony iskolázottság – munkanélküliség – közmunkás szülők
2. sok szakmunkás szülő, akik nem tudnak segíteni gyermeküknek a tanulásban – feladat, hogy meggyőzzük őket a gyermeküknek a legjobb, ha tanári felügyelet mellett tanul délután. (Sajnos jellemző, hogy a gyermek igényei érvényesülnek ezekben a családokban.)
3. Gyermekvédelmi kedvezményben részesül a családok több mint fele, megközelítőleg az iskolai létszám 60 %-a.
4. Gyermekvédelmi munka szempontjából fontos adatok:
   1. Devizahitel miatt nehézségek a családban 41 fő
   2. Hátrányos helyzetű diákok száma 103 fő
   3. Veszélyeztetett tanulók száma 50 fő
   4. BTM-es gyerekek száma 95 fő
   5. Sajátos nevelési igényű tanulók 38 fő
   6. Rendszeres gyermekvédelmi, egyéb kedvezmények-

ben részesülők száma 396 fő,

mely száma folyamatosan változik.

Prevenciós munka a következő tevékenységek során valósult meg:

1. Heti legalább egy lakóparki látogatás a gyermekvédelmi munkával megbízott kolléga által. Folyamatos kapcsolattartás a szülőkkel. Problémamegoldás keresése, továbbítás a gyermekjólét, illetve az iskolavezetés felé.
2. Lakóparki gyerekek egy napközis csoportban való ellátása a fent említett kolléga ellátásában.
3. Rendszeres kapcsolattartás a gyermekjóléti szolgálat munkatársaival.
4. Havi egy konzultáció a gyermekorvossal.
5. Osztályközösségi megbeszélések igény szerint.
6. Rendkívüli szülőik összehívása szükség szerint.
7. Délutáni foglalkozások felkínálása, a szabadidő hasznos eltöltésére.
8. Közösségi rendezvények, ünnepségek ebben a tanévben
9. Tanévnyitó ünnepély
10. Október 6-ai rádiós megemlékezés
11. Október 23-ai közös megemlékezés a gimnáziummal
12. Birkózóverseny rendezése
13. Iskolanyitogató program 5 hónapon át



1. Karácsonyi megemlékezés elsőseink segítségével
2. Városi Mindenki Karácsonya
3. Kommunista diktatúra áldozatainak emlékműsora
4. Magyar Kultúra Napja a Szabadidő Központban
5. Halászy napok
6. Halászy Gála 
7. Március 15-ei városi és iskolai rendezvény
8. Szülő-Nevelő Bál
9. Magyarországi Holokauszt Emlékműsor – kiállítás
10. KI MIT TUD

   

1. Ócsai Kulturális Napok
2. Trianoni Emlékműsor
3. Ballagás
4. Tanévzáró ünnepély

 

Tantestületi szakmai és közösségi rendezvények:

1. Karácsonyi közös ebéd a tantestület részére
2. Tantestületi kirándulás Somogyvámosra
3. Nyílt órák felsőben közös szakmai megbeszéléssel: történelem és természetismeret tantárgyból.
4. Előadások tanügyigazgatás és minőségirányítás témakörben
5. IPR – LIGHT továbbképzés 30 pedagógus részére
6. Molnár Krisztina mozgásterapeuta előadása a 0-6 éves kor fejlesztési lehetőségeiről és az iskolára gyakorolt hatásáról – védőnők, óvónők és gyermekjóléti munkatársak meghívásával – utána közös szakmai fórum
7. Pályázatok, saját bevételek, alapítványok

Két pályázat sikeres elbírálása áll mögöttünk. Az egyik a Határtalanul – hetedikeseink tanulmányi kirándulása, mely kapcsán közel 1 millió 900 ezer forintot nyertünk erre a célra. A másik az IPR pályázat, melynek felhasználható összege 3.600 ezer forint. A megvalósítás mindkét pályázat esetében a következő tanévben lesz.

Ezeken kívül az önkormányzattal közösen pályáztunk az iskola hátsó udvarára tervezett grund (futball) pálya megvalósítására. 2015 tavaszára várható a megvalósítása.

Két befejezett TÁMOP-os pályázatunkban még tart a fenntartási időszak 2015-ig.

Saját bevételeink már nincsenek, hiszen az épület működtetője jogosult a bérleti díjak beszedésére. A tanév végére szerencsére sikerült elérni, hogy a bérleti díjakat az önkormányzat visszaforgassa az iskola működtetésére. Ígéret szerint a továbbiakban mi gazdálkodhatunk ezzel az összeggel.

1. Külföldi kapcsolatok ápolása

A város testvérvárosa Palást Szlovákiában, ahol évről-évre gyermekeink közös táboroztatásával ápoljuk a jó kapcsolatokat. Terveink szerint az idéntől Erdélyben is testvériskolai, partneriskolai kapcsolatot kívánunk kialakítani.



1. **A 2014/15-ös tanév indításáról**

A 2014/15-ös tanév statisztikai adatai a következők:

Tanulói létszám: **616 fő**

**Tanulócsoport: 28**. Nappali tagozaton 26 tanulócsoport és 2 összevont SNI-s csoport tanul. Iskolánkban 16 napközis csoport is működik, amit 368 tanuló vesz igénybe.

Osztályok alakulása az egyes évfolyamokon:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Évfolyam | 1. | 2. | 3. | 4. | 5. | 6. | 7. | 8. | SNI |
| osztályok száma | 4 | 4 | 3 | 3 | 3 | 3 | 3 | 3 | 2 |

Intézményünk 38 SNI-s gyermeket foglalkoztat, melyből 12 fő szegregált osztályokban tanul, további 26 fő az általános iskolai osztályokban integráltan.

Az sajátos nevelési igényű tanulók megoszlása a következőképpen alakul:

1. Súlyos tanulási zavar
2. Enyhe értelmi fogyatékos
3. Értelmileg akadályozott
4. Beszédfogyatékos

Iskolánkban 5 nem magyar állampolgárságú diák tanul, akik közül 3 fő kettős állampolgárságú.

Gyógytestnevelésben részesül 20 diák, melyet a Gyáli Nevelési Tanácsadó utazó pedagógusa tart. Ezen felül 1 diák fel van mentve a testnevelés tantárgyból.

Iskolában étkezők száma: 463 fő, ebből térítés nélkül étkezők 155 fő, kedvezményesen étkezők száma 99 fő.

Pedagógus létszám:

* 57 fő teljes munkaidős
* 3 fő részmunkaidős (iskolapszichológus fél állásban)
* 3 óraadó
* ebből 1 fő prémiumévek programban vesz részt, továbbá 5 fő GYES/GYED –ét tölti, illetve fizetés nélküli szabadságot kért 2015 júniusáig.
* technikai dolgozóink: 6 fő az oktatást, nevelést közvetlenül segítő dolgozó: 2 fő pedagógiai asszisztens, 1 fő laboráns, 2 fő iskolatitkár, 1 fő gazdasági ügyintéző, 1 fő rendszergazda.

Új kollégáink:

* Morvai Csaba – angol nyelv
* Szudorné Pribék Ilona – matematika óraadó

Gyermekjóléti adatok:

|  |  |  |
| --- | --- | --- |
| Évfolyamok | HH | HHH |
| 1. | 8 | 6 |
| 2. | 5 | 7 |
| 3. | 7 | 5 |
| 4. | 6 | 5 |
| 5. | 2 | 6 |
| 6. | 5 | 15 |
| 7. | 7 | 7 |
| 8. | 5 | 5 |
| SNI 1. | 2 | 2 |
| SNI 2. | 2 | 1 |

Osztálytermeink száma: szaktanterem: 17 (1 gépekkel felszerelt nyelvi laborral)

osztályterem: 16 (1 fülhallgatókkal felszerelt nyelvi laborral,

interaktív táblával)

Tornatermeink száma: 3, de a csarnokhoz tartozó futófolyosót is maximálisan kihasználják gyermekeink.

Iskolánkban a felajánlott sportfoglalkozások a következők:

* néptánc
* tömegsport
* labdajáték
* atlétika
* úszás
* akrobatika

Délutáni foglalkozások keretében felkínált iskolai szakköreink:

|  |  |  |  |
| --- | --- | --- | --- |
| **Választható egyéb foglalkozások a 2014/15-ös tanévre** | | | |
| **Egyéb foglalkozás neve** | **Évfolyam** | **Vezető pedagógus** | |
| Báb szakkör | 2. | Szemők Mariann | |
| Balett | 2. | Lakos Krisztina | |
| Kis nyelvész | 2. | Boruzs Csilla | |
| Német szakkör | 2-3-4. | Benkovics Bettina | |
| KISOKOS - Játékos matematika és magyar | 2. | Heizer-Venesz Erzsébet | |
| Természetbúvár | 3-4. | Nagy Tamásné | |
| KOBAKTÖRŐ - Matematika szakkör | 4. | Jankovics Ágnes | |
| NYELVTÖRŐ - Magyar szakkör | 4. | Györgyövicsné Virág Szilvia | |
| Tehetség kibontakoztató szakkör | 3. | Szatmári Ágnes |  |
| Kézműves szakkör | 2-3. | Pappné Freund Hajnalka | |
| Labda-és fogójátékok | 3. | Móriczné Balló Ida | |
| Könyvtár és könyv szakkör | 4. | Ertsey Péterné | |
| Gyöngyfűzés | 3-4. | Szakáts Olga | |
| Sport és játék (tömegsport) | 1-2. | Dula Mária | |
| Néptánc | 2. | Seregély Erika | |
| LÜK szakkör | 3-4. | Vad Tiborné | |
| Történelem szakkör | 5-6. | Buzek Zsuzsanna | |
| Természetjáró szakkör | 5-8. | Buzek Zsuzsanna | |
| Kis Zöldek | 7-8. | Mrázné Gáspár Tünde | |
| Horgász szakkör | 5-8. | Nyirán András | |
| Angol szakkör | 5. | Király Judit | |
| Angol szakkör | 6. | Király Judit | |
| TÁRSAS játék (logikai- és táblajátékok) | 5-8. | Havasiné Szováti Ágnes | |
| Speak up! Angol társalgás | 5-8. | Ásványi Gábor | |
| Kerámia szakkör | 5-8. | Németh Zsolt | |
| Alsós atlétika | 5-8. | Lukács Róbert | |
| Felsős atlétika | 5-8. | Lukács Róbert | |
| Felsős küzdősport | 5-8. | Lukács Róbert | |
| Matematika tehetségkutató szakkör | 5-6. | Murinainé Murár Emília | |
| Színjátszó szakkör | 5-8. | Tóth Béla | |
| Könyvklub | 5-8. | Tóth Béláné | |
| Szertorna | 3-4. | Faragóné Virág Zsuzsanna | |
| Tematikus tömegsport (életmód és táplálkozás) | 5-8. | Faragóné Virág Zsuzsanna | |
| Felsős atlétika | 5-8. | Spák József | |
| Tematikus tömegsport (életmód és táplálkozás) | 5-8. | Spák József | |
| Teremfoci | 5-6. | Spák József | |
| Teremfoci | 7-8. | Spák József | |
| Alsós énekkar | 1-4. | Kovácsné Kovácsi Beáta | |
| Felsős énekkar | 5-8. | Zsótér Gabriella | |

Intézményünk a társintézményekkel jó kapcsolatot ápol, a közoktatási feladatok elvégzésében szorosan együttműködik velük.

Az év elindítása megtörtént, kérjük Ócsa Város Önkormányzata képviselő-testületének együttműködését az év végéig tartó közös munkában.

Tisztelettel kérem beszámolóm elfogadását.

Ócsa, 2014. november 4.

Tisztelettel:

Kovácsné Kovácsi Beáta

igazgató